Uredba Komisije (ES) št. 2252/2001

z dne 20. novembra 2001

o spremembi Uredbe (ES) št. 2222/2000 o finančnih pravilih za uporabo Uredbe Sveta (ES) št. 1268/1999 o podpori Skupnosti za pred-pristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju [1] in zlasti členov 9(2) in 12(2) Uredbe,

ob upoštevanju naslednjega:

(1) Člen 2(g) Uredbe Komisije (ES) št. 222/2000 [2] o finančnih pravilih za uporabo Uredbe Sveta (ES) št. 1268/1999 določa, da letni sporazum o financiranju ustrezno spreminja določbe večletnega sporazuma o financiranju. Zagotoviti je treba možnost, da lahko letni sporazum o financiranju ustrezno spreminja določbe iz drugega predhodnega letnega sporazuma o financiranju, med drugim tudi obdobje zavezanosti.

(2) Člen 7(3) Uredbe (ES) št. 2222/2000 določa, da mora Komisija uporabljati pravilo o prenehanju obveznosti, določeno v členu 31(2) Uredbe Sveta (ES) št. 1260/1999 [3], kakor je bila spremenjena z Uredbo (ES) št. 1447/2001 [4] o splošnih določbah o strukturnih skladih. Ker Komisija leta 2000 ni mogla sprejeti odločbe o prenosu poslovodenja na agencije v državah prosilkah, je primerno podaljšati rok za prenehanje obveznosti, prevzete leta 2000.

(3) Člen 9(1) Uredbe (ES) št. 2222/2000 omejuje upravičenost za izdatke, ki jih plačajo upravičenci od dneva odločbe Komisije o prenosu finančnega poslovodenja na agencijo, ki jo določi država prosilka. Da se omogoči gladko uvajanje sistema, določenega v Uredbi (ES) št. 1268/1999 in da bi lahko zadevne stranke to ustrezno izkoristile, je primerno, da se iz te določbe izključijo izdatki za študije izvedljivosti in sorodne študije glede izbranih projektov ter izdatki za tehnično pomoč.

(4) Člen 11(3) Uredbe (ES) št. 2222/2000 določa, da se obresti na evro računu Sapard ne obdavčijo, razen tistih fiskalne narave. Da pa bi zagotovili polno izkoriščenost sredstev Skupnosti za cilje Saparda, je treba odstraniti tudi to izjemo.

(5) Ukrepi, predvideni s to uredbo, so v skladu z mnenjem Evropskega kmetijskega usmerjevalnega in jamstvenega sklada (EKUJS) –

SPREJELA NASLEDNJO UREDBO:

Člen 1

Uredba (ES) št. 2222/2000 se spremeni kot sledi:

1. Člen 2(g) se nadomesti z naslednjim:

"(g) "letni sporazum o financiranju". pomeni sporazum, ki določa dodeljena finančna sredstva za zadevno leto na podlagi odobrenih proračunskih sredstev, vnešenih v proračun Skupnosti, ter ustrezno dopolnjevanje in spreminjanje določb iz ali večletnega sporazuma o financiranju ali drugega predhodnega sporazuma o financiranju;".

2. Členu 7(3) se doda naslednji pododstavek:

"Z odstopanjem od prvega pododstavka Komisija samodejno določi prenehanje katerega koli dela obveznosti za leto 2000, ki še ni bil poravnan s plačilom na račun ali za katerega ni prejela sprejemljivega zahtevka za plačilo do najkasneje 31. decembra 2003."

3. Druga alinea člena 9(1) se nadomesti z naslednjim:

"— temeljiti na izjavah o izdatkih upravičenca. Take izjave zajemajo le izbrane projekte in izdatke, plačane od dneva sklepa Komisije iz člena 3(1), razen za študije izvedljivosti in sorodne študije glede izbranih projektov in za tehnično pomoč."

4. Člen 11(3) se nadomesti z naslednjim:

"3. Obresti na evro računu Sapard se uporabijo izključno za program. Take obresti niso zavezane zmanjšanju zaradi kakršnih koli dajatev."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. novembra 2001

Za Komisijo

Franz Fischler

Član Komisije

[1] UL L 161, 26.6.1999, str. 87.

[2] UL L 253, 7.10.2000, str. 5.

[3] UL L 161, 26.6.1999, str. 1.

[4] UL L 198, 21.7.2001, str. 1.

--------------------------------------------------